ชูผู้ประท้วงซูดานเป็นภาพแห่งปี
ภาพที่แสดงถึงความรู้สึกของหนุ่มชาวซูดานที่เปิดไฟผ่านสมาร์ทโฟนขณะอ่านบทกวีท่ามกลางฝูงชนที่ออกมาชุมนุมประท้วงเรียกร้องอำนาจกลับคืนสู่ประชาชนหลังกองทัพเข้ายึดอำนาจจากนายโอมาร์ อัล-บาชีร์ อดีตจอมเผด็จการ ที่ถูกบันทึกไว้ในกรุงคาร์ทูมของซูดาน เมื่อวันที่ 19 มิ.ย.ปีกลาย ของนายยาสุโยชิ ชิบะ หัวหน้าช่างภาพประจำแอฟริกาตะวันออกและมหาสมุทรอินเดีย ประจำสำนักข่าวเอเอฟพี ได้รับรางวัลชนะเลิศภาพถ่ายยอดเยี่ยมแห่งปี ด้วยคณะกรรมการต่างมองว่าเป็นสัญลักษณ์ของความหวัง เป็นพลังของเยาวชน พลังแห่งศิลปะนอกจากนี้ ภาพดังกล่าวยังชนะเลิศสาขาเจเนรัล นิวส์-ซิงเกิลส์อีกด้วย แต่ด้วยปีนี้ไม่เหมือนปีที่ผ่านมา ช่างภาพไม่ได้เดินทางไปรับรางวัลยังกรุงอัมสเตอร์ดัม ในเนเธอร์แลนด์ แต่ร่วมงานกันผ่านวิดีโอคอนเฟอเรนซ์แทน ด้วยสถานการณ์การแพร่ระบาดของเชื้อไวรัสโควิด-19 ที่จำกัดการเดินทางเข้า-ออกประเทศวันเดียวกัน ตำรวจซูดานยิงแก๊สน้ำตาเพื่อสลายการชุมนุมกลุ่มผู้ประท้วงที่ยังสนับสนุนอัล-บาชีร์ โดยออกมาเรียกร้องให้โค่นล้มรัฐบาลเปลี่ยนผ่าน หลังไม่พอใจนโยบายรัดเข็มขัดและการขึ้นราคาขนมปังของนายกรัฐมนตรีอับดัลลา ฮัมด็อก.
ภาพที่แสดงถึงความรู้สึกของหนุ่มชาวซูดานที่เปิดไฟผ่านสมาร์ทโฟนขณะอ่านบทกวีท่ามกลางฝูงชนที่ออกมาชุมนุมประท้วงเรียกร้องอำนาจกลับคืนสู่ประชาชนหลังกองทัพเข้ายึดอำนาจ
ภาพถ่ายยอดเยี่ยมแห่งปี,ภาพแห่งปี,สำนักข่าวเอเอฟพี,ซูดาน,ประท้วง,ชุมนุมเรียกร้อง,ข่าววันนี้